คืนภาษีรถคันแรกป่วนคนได้แค่หยิบมือ
เผยคืนภาษีรถคันแรกเงื่อนไขล็อกต้องเป็นรถอีโคคาร์ กระบะ และจะได้คืนภาษีต้องอยู่ในระบบภาษีกรมสรรพากร
30 ส.ค. 2554

เผยคืนภาษีรถคันแรกเงื่อนไขล็อกต้องเป็นรถอีโคคาร์ กระบะ และจะได้คืนภาษีต้องอยู่ในระบบภาษีกรมสรรพากร 
นายบุญทรง เตริยาภิรมย์ รมช.คลัง กล่าวว่า กรมสรรพสามิตได้รายงานเงื่อนไขการคืนภาษีรถยนต์คันแรก จะให้คืนภาษีสรรพสามิตไม่เกิน 1 แสนบาท กับรถยนต์ที่ราคาไม่เกิน 1 ล้านบาท และั ต้องเป็นรถยนต์ประหยัดพลังงาน (อีโคคาร์) และ รถกระบะเท่านั้น ส่วนรถยนต์นั่งทั่วไปไม่ได้รับสิทธิคืนภาษี
สำหรับการคืนภาษี จะให้คืนผ่านกรมสรรพากรเป็นเวลา 5 ปี โดยที่จะได้คืนจะต้องอยู่ในระบบภาษีของกรมสรรพากรเท่านั้น ผู้ที่ไม่ได้อยู่ก็จะไม่ได้รับสิทธิืเช่นกัน
นอกจากนี้ ยัีงไม่มีความชัดเจนว่ากรมสรรพกรจะให้คืนภาษีัรถยนต์คันแรกอย่างไร จะให้นำภาษีสรรพสามิตที่ได้รับคืน มาเป็นรายจ่ายหักลดหย่อนเงินได้กรมสรรพากรเป็นเวลา 5 ปี ซึ่งต้องยอมรับว่าผู้ซื้อรถจะได้รับการคืนภาษีจริงไม่ครบตามที่รัฐบาลหาเสียงไว้ และคนที่อยู่ในระบบภาษีแต่ไม่รายได้ไม่ถึงต้องเสียภาษี ก็จะไม่ได้รับสิทธิจากการคืนภาษีรถยนต์คันแรก
รมช.คลัง กล่าวว่า กรมสรรพากร และกรมสรรพสามิต จะต้องหารือกันว่า จะคืนภาษีรถยนต์ให้กับผู้ประกอบการอย่างไร ซึ่งยอมรับว่าเงื่อนไขปฏิบัติไม่ตรงกับที่หาเสียงไว้ แต่ไม่ได้เป็นการหลอกประชาชน เพราะการคืนภาษีผ่านกรมสรรพากร เพราะต้องการให้คนเข้ามาอยู่ในระบบภาษีมากขึ้น
ทั้งนี้ ปัจจุบันมีคนยื่นแบบภาษีเงินได้บุคคลธรรมดาประมาณ 10 ล้านคน มีผู้เสียภาษีจริงประมาณ 2 ล้านคน เนื่องจากผู้มีรายได้ไม่เกิน 2 หมื่นบาทต่อเดือน ไม่มีภาระต้องเสียภาษี
 



ภาพประกอบข่าว